**รายงานการประชุมสภาองค์การบริหารส่วนตำบลเขากระปุก**

**สมัยสามัญประจำปี พ.ศ.๒๕๖๐ สมัยที่ ๒ ครั้งที่ ๑/๒๕๖๐**

**วันที่ ๒๖เมษายน ๒๕๖๐เวลา ๐๙.๓๐ น.**

**ณ ห้องประชุมสภาองค์การบริหารส่วนตำบลเขากระปุก**

**ผู้เข้าประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายโอภาส | เพ็งอุดม | ประธานสภา อบต. | โอภาส | เพ็งอุดม |  |
| ๒ | นายสมพล | จันทร์หร่าย | รองประธานสภา อบต. | สมพล | จันทร์หร่าย |  |
| ๓ | นายอนวัช | พลอยบุศย์ | เลขานุการสภา อบต. | อนวัช | พลอยบุศย์ |  |
| ๔ | นายสนอง | หอมกรุ่น | สมาชิกสภา อบต. | สนอง | หอมกรุ่น |  |
| ๕ | นายจรัญ | นุชสำอาง | สมาชิกสภา อบต. | จรัญ | นุชสำอาง |  |
| ๖ | นายสุปมิตร | พุ่มแย้ม | สมาชิกสภา อบต. | สุปมิตร | พุ่มแย้ม |  |
| ๗ | นายสุดใจ  | กฐินเทศ | สมาชิกสภา อบต. | สุดใจ  | กฐินเทศ |  |
| ๘ | น.ส.จิราภรณ์ | ธนันทา | สมาชิกสภา อบต. | จิราภรณ์ | ธนันทา |  |
| ๙ | นายสาโรจน์  | อดิศัยสัมพันธ์ | สมาชิกสภา อบต. | สาโรจน์  | อดิศัยสัมพันธ์ |  |
| ๑๐ | นายจำลอง  | คนเชี่ยว | สมาชิกสภา อบต. | จำลอง  | คนเชี่ยว |  |
| ๑๑ | นายสมิตร | เอี่ยมพันธ์ | สมาชิกสภา อบต. | สมิตร | เอี่ยมพันธ์ |  |
| ๑๒ | นายชุบ  | เกตุกร | สมาชิกสภา อบต. | นายชุบ  | เกตุกร |  |
| ๑๓ | นายบุญธรรม | ทองรอด | สมาชิกสภา อบต. | บุญธรรม | ทองรอด |  |
| ๑๔ | นายประดับ | วัสสุวรรณ | สมาชิกสภา อบต. | ประดับ | วัสสุวรรณ |  |
| ๑๕ | น.ส.นงนุช | พูลสวัสดิ์ | สมาชิกสภา อบต. | นงนุช | พูลสวัสดิ์ |  |
| ๑๖ | นางระเบียบ | ศรีสว่าง | สมาชิกสภา อบต. | ระเบียบ | ศรีสว่าง |  |
| ๑๗ | นายอำนาจ | จันทร์หร่าย | สมาชิกสภา อบต. | อำนาจ | จันทร์หร่าย |  |
| ๑๘ | นายสำราญ | แดงศิริ | สมาชิกสภา อบต. | สำราญ | แดงศิริ |  |
| ๑๙ | นายวิเชียร | ปิ่นเพชร | สมาชิกสภา อบต. | วิเชียร | ปิ่นเพชร |  |
| ๒๐ | นายเกษม | อรัญพันธ์ | สมาชิกสภา อบต. | เกษม | อรัญพันธ์ |  |
| ๒๑ | นายสมหวัง  | โสภา | สมาชิกสภา อบต. | สมหวัง  | โสภา |  |
| ๒๒ | นายบุญลือ | ศรีจันทร์ | สมาชิกสภา อบต. | บุญลือ | ศรีจันทร์ |  |
| ๒๓ | นางทองดี  | สว่างดี | สมาชิกสภา อบต. | ทองดี  | สว่างดี |  |
| ๒๔ | นายประเสริฐ  | เต็มดี | สมาชิกสภา อบต. | ประเสริฐ  | เต็มดี |  |
| ๒๕ | นายบุญล้น  | สุขจำรูญ | สมาชิกสภา อบต. | บุญล้น  | สุขจำรูญ |  |
|  |  |  |  |  |  |  |

**ผู้ไม่เข้าประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายดำเนิน  | เกตุรัตน์ | สมาชิกสภา อบต. | - | **ลากิจ** |
| ๒ | นายสมศักดิ์ | น้อยสำราญ | สมาชิกสภา อบต. | - | **ลากิจ** |
|  |  |  |  |  |  |
|  |  |  |  |  |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายธีรพงษ์ | เอี่ยมสะอาด | นายก อบต. | ธีรพงษ์ | เอี่ยมสะอาด |  |
| ๒ | นายณฐพล | น้อยสำราญ | รองนายก อบต. | ณฐพล | น้อยสำราญ |  |
| ๓ | นายชาตรี | เพ็งอุดม | รองนายก อบต. | ชาตรี | เพ็งอุดม |  |
| ๔ | นายสงคราม | แสงแลบ | เลขานุการนายก อบต. | สงคราม | แสงแลบ |  |
| ๕ | น.ส.ชนัญชิดา | ตัณฑวงค์ | หัวหน้าสำนักปลัด | ชนัญชิดา | ตัณฑวงค์ |  |
| ๖ | นายพละ | ช้างนะ | นายช่างโยธาชำนาญงานรักษาราชการแทนผู้อำนวยการกองช่าง | นายพละ | ช้างนะ |  |
| ๗ | นางพวงเพชร | ขำสี | เจ้าพนักงานการเงินและบัญชีชำนาญงานรักษาราชการแทนผู้อำนวยการกองคลัง | พวงเพชร | ขำสี |  |
| ๘ | ว่าที่ร.ต.หญิงชนัญชิดา | อิทธิธรรมานันท์ | นักวิเคราะห์นโยบายและแผนปฏิบัติการ | ชนัญชิดา | อิทธิธรรมานันท์ |  |
| ๙ | น.ส.วีนา | จันทร์สุขพุ่ม | เจ้าพนักงานธุรการปฏิบัติงาน | วีนา | จันทร์สุขพุ่ม |  |
| ๑๐ | นายสุรศักดิ์ | นามทอง | นิติกร ๕ กฟผ. | สุรศักดิ์ | นามทอง |  |
| ๑๑ | นายอัมฤทธิ์ | บริสุทธิ์ | ช่าง ๔ กฟผ. | อัมฤทธิ์ | บริสุทธิ์ |  |

**เริ่มประชุมเวลา ๐๙.๓๐ น.**

 เมื่อที่ประชุมพร้อมแล้ว นายโอภาสเพ็งอุดมตำแหน่งประธานสภาองค์การบริหารส่วนตำบลเขากระปุกประธานในที่ประชุมได้กล่าวเปิดประชุมและดำเนินการประชุมตามระเบียบวาระ ดังนี้

**ระเบียบวาระที่ ๑ เรื่องที่ประธานจะแจ้งต่อที่ประชุม**

**ประธานสภาอบต.เขากระปุก** - ตามที่ สภาองค์การบริหารส่วนตำบลเขากระปุก ได้มีมติกำหนดสมัยประชุมสามัญประจำปี พ.ศ.๒๕๖๐ ของสภาองค์การบริหารส่วนตำบลเขากระปุก ในคราวประชุมสภาองค์การบริหารส่วนตำบลสมัยสามัญประจำปี พ.ศ.๒๕๖๐ สมัยที่ ๑ ครั้งที่ ๑/๒๕๖๐ เมื่อวันที่ ๑๕ กุมภาพันธ์ ๒๕๖๐ โดยอาศัยอำนาจตามพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ และที่แก้ไขเพิ่มเติมถึง (ฉบับที่ ๖) พ.ศ.๒๕๕๒ มาตรา ๕๓ และระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.๒๕๔๗ และที่แก้ไขเพิ่มเติมถึง (ฉบับที่ ๒) พ.ศ.๒๕๕๔ หมวด ๑ ข้อ ๑๑ ซึ่งกำหนดสมัยประชุมสามัญ ประจำปี พ.ศ.๒๕๖๐ สมัยที่ ๒ เริ่มตั้งแต่วันที่ ๑๖ – ๓๐ เมษายน ๒๕๖๐ มีกำหนด ๑๕ วัน นั้น จึงได้เชิญสมาชิกสภา อบต.ทุกท่าน มาประชุมในวันนี้

**ที่ประชุม** **- รับทราบ**

**ระเบียบวาระที่ ๒ เรื่องรับรองรายงานการประชุมครั้งที่แล้ว**

**ประธานสภา อบต.เขากระปุก** - ขอเชิญเลขานุการสภา อบต. อ่านรายงานการประชุมสภา อบต. สมัยสามัญประจำปี พ.ศ.๒๕๖๐ สมัยที่ ๑ ครั้งที่ ๑/๒๕๖๐ เมื่อวันที่ ๑๕กุมภาพันธ์ ๒๕๖๐ให้ที่ประชุมทราบพร้อมกับให้สมาชิกสภา อบต. ทุกท่านได้ดูรายละเอียดตามรายงานที่แจกให้แล้ว

**ประธานสภา อบต.เขากระปุก** - ขอมติที่ประชุมรับรองรายงานการประชุม

**ที่ประชุม** - ไม่มีการแก้ไขเปลี่ยนแปลง และมีมติรับรองรายงานการประชุมสภาองค์การบริหารส่วนตำบลเขากระปุกสมัยสามัญประจำปี พ.ศ.๒๕๖๐ สมัยที่ ๑ ครั้งที่ ๑/๒๕๖๐ เมื่อวันที่ ๑๕กุมภาพันธ์ ๒๕๖๐

 **- มีมติรับรองรายงานการประชุม จำนวน ๒๓ เสียง**

 **- ไม่รับรองรายงานการประชุม ไม่มี**

**- งดออกเสียง จำนวน ๑ เสียง**

**ระเบียบวาระที่ ๓ เรื่องรายงานการติดตามและประเมินผลแผนพัฒนาประจำปีพ.ศ.๒๕๖๐ ครั้งที่ ๑/๒๕๖๐ (ระหว่าง เดือนตุลาคม ๒๕๕๙ ถึง เดือนมีนาคม ๒๕๖๐)**

**ประธานสภาอบต.เขากระปุก** - ขอเชิญผู้บริหารหรือตัวแทนชี้แจงรายละเอียดรายงานผลการดำเนินงานในรอบปีงบประมาณ พ.ศ.๒๕๖๐ ครั้งที่๑/๒๕๖๐ (ระหว่างเดือนตุลาคม๒๕๕๙ถึงเดือนมีนาคม๒๕๖๐) ต่อที่ประชุมสภา อบต. เพื่อให้สมาชิกสภาอบต. ทราบ

**นายก อบต.เขากระปุก** **-** ขอรายงานผลการดำเนินงานในรอบปีงบประมาณ พ.ศ.๒๕๕๙ ต่อที่ประชุมสภา อบต. ดังนี้

ด้วยระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 แก้ไขเพิ่มเติม (ฉบับที่ 2) พ.ศ. 2559 ข้อ 30 (5) ผู้บริหารท้องถิ่นเสนอผลการติดตามและประเมินผลต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบ ในที่เปิดเผยภายในสิบห้าวันนับแต่วันที่ผู้บริหารท้องถิ่นเสนอผลการติดตามและประเมินผลดังกล่าวและต้องปิดประกาศโดยเปิดเผยไม่น้อยกว่าสามสิบวัน โดยอย่างน้อยปีละสองครั้งในเดือนเมษายนและภายในเดือนตุลาคมของทุกปี

    ดังนั้นเพื่อการปฏิบัติให้เป็นไปตามเจตนารมณ์ของระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 แก้ไขเพิ่มเติม (ฉบับที่ 2) พ.ศ. 2559 ข้อ 30 (5) องค์การบริหารส่วนตำบลเขากระปุก จึงขอประกาศผลการดำเนินงานการจัดทำงบประมาณ การใช้จ่าย และผลการดำเนินงาน รวมทั้งการติดตามและประเมินผลแผนพัฒนาท้องถิ่น ในรอบปีงบประมาณ พ.ศ. 2560 มา เพื่อให้ประชาชนได้มีส่วนร่วมในการตรวจสอบและกำกับการบริหารจัดการองค์การบริหารส่วนตำบลเขากระปุก ดังนี้

**ก. วิสัยทัศน์** ขององค์การบริหารส่วนตำบลเขากระปุก

"สาธารณูปโภคครบครัน ประชาชนมีคุณภาพชีวิตที่ดี ทรัพยากรธรรมชาติและสิ่งแวดล้อมมีความยั่งยืน มีการบริหารจัดการที่ดี"

**ข. พันธกิจ** ขององค์การบริหารส่วนตำบลเขากระปุก
1. พัฒนาระบบสาธารณูปโภคให้ได้มาตรฐานและเพียงพอต่อความต้องการของประชาชน
2. พัฒนาคุณภาพชีวิตของประชาชนให้ดีขึ้น
3. รักษาทรัพยากรธรรมชาติและสิ่งแวดล้อมให้ยั่งยืน
4. พัฒนากระบวนการบริหารจัดการที่ดีในองค์กรและการมีส่วนร่วมของประชาชน

**ค. ยุทธศาสตร์การพัฒนา** ขององค์การบริหารส่วนตำบลเขากระปุกได้กำหนดยุทธศาสตร์และแนวทางการพัฒนายุทธศาสตร์ไว้ 4 ยุทธศาสตร์ ดังนี้

**1. ยุทธศาสตร์การพัฒนาด้านโครงสร้างพื้นฐาน**
1. แนวทางการพัฒนาก่อสร้าง ปรับปรุง บำรุงรักษา ถนน สะพาน ทางเท้า ท่อระบายน้ำ และพัฒนาระบบจราจร

2. แนวทางการพัฒนาแหล่งน้ำ และระบบประปา
3. แนวทางการพัฒนา ระบบไฟฟ้า ขยายเขตไฟฟ้าและติดตั้งไฟฟ้าสาธารณะ

**2. ยุทธศาสตร์การพัฒนาด้านสังคมและคุณภาพชีวิต**
1. แนวทางการพัฒนาการศึกษา
2. แนวทางการพัฒนาสาธารณสุข การป้องกันแก้ไขปัญหายาเสพติด และการส่งเสริมสวัสดิการสังคม
3. แนวทางการส่งเสริมเศรษฐกิจและอาชีพให้กับประชาชน
4. แนวทางการส่งเสริมกีฬาและนันทนาการ
5. แนวทางการรักษาความสงบเรียบร้อย และการป้องกันบรรเทาสาธารณภัย
6. แนวทางการส่งเสริมและเผยแพร่ ศิลปวัฒนธรรม จารีตประเพณี และภูมิปัญญาท้องถิ่น

**3. ยุทธศาสตร์การพัฒนาด้านการวางแผนการท่องเที่ยว เศรษฐกิจพอเพียง และบริหารจัดการอนุรักษ์ทรัพยากรธรรมชาติและสิ่งแวดล้อม**1. แนวทางการสร้างจิตสำนึกและความตระหนักในการจัดการอนุรักษ์ทรัพยากรธรรมชาติและสิ่งแวดล้อม
2. แนวทางการบริหารจัดการขยะในชุมชน
3. แนวทางการพัฒนาและส่งเสริมการท่องเที่ยว
4. แนวทางส่งเสริมเศรษฐกิจพอเพียง

**4. ยุทธศาสตร์การพัฒนาด้านการพัฒนากระบวนการบริหารจัดการที่ดีในองค์กร และการมีส่วนร่วมของประชาชน**
1. แนวทางการพัฒนาการบริหารจัดการที่ดีในองค์กร
2. แนวทางการปรับปรุงและพัฒนาบุคลากรในองค์กร
3. แนวทางการปรับปรุงและพัฒนาเครื่องมือเครื่องใช้ และสถานที่ปฏิบัติงาน
4. แนวทางการส่งเสริมการมีส่วนร่วมของประชาชนในการบริหารงานของท้องถิ่นและการป้องกันการทุจริต
5. แนวทางการพัฒนา ส่งเสริมการปกครองในระบอบประชาธิปไตย และสถาบันของชาติ

**ง. การวางแผน**

องค์การบริหารส่วนตำบลเขากระปุก ได้จัดทำแผนยุทธศาสตร์การพัฒนาและแผนพัฒนา 3 ปี (พ.ศ. 2560-2562) ตามกระบวนการที่บัญญัติไว้ในระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 โดยผ่านการมีส่วนร่วมของประชาชน เช่น การจัดเวทีประชาคม การประชุมกรรมการชุมชน เพื่อรับฟังปัญหาและความต้องการที่แท้จริงของประชาชนในพื้นที่ ก่อนนำมาจัดทำโครงการเพื่อพัฒนาพื้นที่ ที่บรรจุไว้ในแผนพัฒนา 3 ปี ต่อไป

องค์การบริหารส่วนตำบลเขากระปุก ได้ประกาศใช้แผนพัฒนา 3 ปี (พ.ศ. 2560-2562) เมื่อวันที่ 8 มิถุนายน 2559 โดยได้กำหนดโครงการที่จะดำเนินการตามแผนพัฒนา 3 ปี (พ.ศ.2560-2562)

|  |  |  |  |
| --- | --- | --- | --- |
| **ยุทธศาสตร์** | **2560** | **2561** | **2562** |
| **จำนวน** | **งบประมาณ** | **จำนวน** | **งบประมาณ** | **จำนวน** | **งบประมาณ** |
| 1.ยุทธศาสตร์การพัฒนาด้านโครงสร้างพื้นฐาน | 25 | 15,982,660.00 | 110 | 127,692,600.00 | 247 | 260,570,300.00 |
| 2.ยุทธศาสตร์การพัฒนาด้านสังคมและคุณภาพชีวิต | 69 | 17,015,598.00 | 71 | 25,491,280.00 | 71 | 21,242,580.00 |
| 3.ยุทธศาสตร์การพัฒนาด้านการวางแผนการท่องเที่ยว เศรษฐกิจพอเพียง และบริหารจัดการอนุรักษ์ทรัพยากรธรรมชาติและสิ่งแวดล้อม | 13 | 595,000.00 | 8 | 340,000.00 | 8 | 340,000.00 |
| 4.ยุทธศาสตร์การพัฒนาด้านการพัฒนากระบวนการบริหารจัดการที่ดีในองค์กร และการมีส่วนร่วมของประชาชน | 30 | 4,626,000.00 | 23 | 1,655,000.00 | 26 | 2,169,500.00 |
| **รวม** | **137** | **38,219,258.00** | **212** | **155,178,880.00** | **352** | **284,322,380.00** |

**จ. การจัดทำงบประมาณ**

ผู้บริหารองค์การบริหารส่วนตำบลเขากระปุก ได้ประกาศใช้ข้อบัญญัติงบประมาณ เมื่อวันที่ 27 กันยายน 2559 โดยมีโครงการที่บรรจุอยู่ในข้อบัญญัติงบประมาณ จำนวน 56 โครงการ งบประมาณ 18,876,638 บาท สามารถจำแนกตามยุทธศาสตร์ ได้ดังนี้

|  |  |  |
| --- | --- | --- |
| **ยุทธศาสตร์** | **โครงการ** | **งบประมาณตามข้อบัญญัติ** |
| 1.ยุทธศาสตร์การพัฒนาด้านโครงสร้างพื้นฐาน | 5 | 2,155,460.00 |
| 2.ยุทธศาสตร์การพัฒนาด้านสังคมและคุณภาพชีวิต | 39 | 15,354,178.00 |
| 3.ยุทธศาสตร์การพัฒนาด้านการวางแผนการท่องเที่ยว เศรษฐกิจพอเพียง และบริหารจัดการอนุรักษ์ทรัพยากรธรรมชาติและสิ่งแวดล้อม | 3 | 96,000.00 |
| 4.ยุทธศาสตร์การพัฒนาด้านการพัฒนากระบวนการบริหารจัดการที่ดีในองค์กร และการมีส่วนร่วมของประชาชน | 9 | 1,271,000.00 |
| **รวม** | 56 | 18,876,638.00 |

**ฉ. การใช้จ่ายงบประมาณ**

องค์การบริหารส่วนตำบลเขากระปุก มีการใช้จ่ายงบประมาณในการดำเนินโครงการตามข้อบัญญัติงบประมาณ โดยได้มีการก่อหนี้ผูกพัน/ ลงนามในสัญญา รวม 34 โครงการ จำนวนเงิน 9,085,181 บาท มีการเบิกจ่ายงบประมาณ จำนวน 33 โครงการ จำนวนเงิน 8,650,181 ล้านบาท สามารถจำแนกตามยุทธศาสตร์ ได้ดังนี้

|  |  |  |  |  |
| --- | --- | --- | --- | --- |
| **ยุทธศาสตร์** | **โครงการ** | **การก่อหนี้ผูกพัน/ลงนามในสัญญา** | **โครงการ** | **การเบิกจ่ายงบประมาณ** |
| 1.ยุทธศาสตร์การพัฒนาด้านโครงสร้างพื้นฐาน | 4 | 1,147,745.10 | 3 | 712,745.10 |
| 2.ยุทธศาสตร์การพัฒนาด้านสังคมและคุณภาพชีวิต | 24 | 7,633,686.94 | 24 | 7,633,686.94 |
| 3.ยุทธศาสตร์การพัฒนาด้านการวางแผนการท่องเที่ยว เศรษฐกิจพอเพียง และบริหารจัดการอนุรักษ์ทรัพยากรธรรมชาติและสิ่งแวดล้อม | 3 | 64,089.00 | 3 | 64,089.00 |
| 4.ยุทธศาสตร์การพัฒนาด้านการพัฒนากระบวนการบริหารจัดการที่ดีในองค์กร และการมีส่วนร่วมของประชาชน | 3 | 239,660.00 | 3 | 239,660.00 |
| **รวม** | 34 | 9,085,181.04 | 33 | 8,650,181.04 |

**รวม** รวม 56 โครงการ จำนวนเงิน 18,876,638.00 บาท มีการเบิกจ่ายงบประมาณ จำนวน 33 โครงการ จำนวนเงิน 8,650,181.04 บาทผลการดำเนินงานคิดเป็น 24.08%

(จำนวนที่อยู่ในแผน/โครงการที่ดำเนินการ=ผลการดำเนินงาน)

**หมายเหตุ**

- รายงานผลการติดตามและประเมินผลแผนพัฒนาประจำปี พ.ศ. 2560ครั้งที่ 1/2560 (ระหว่างเดือนตุลาคม 2559 ถึง เดือนมีนาคม 2560)ขององค์การบริหารส่วนตำบลเขากระปุกมีการอนุมัติงบประมาณ จำนวน 56 โครงการ

- โครงการที่ดำเนินการก่อหนี้ผูกพัน/ลงนามในสัญญา จำนวน 33 โครงการ

- โครงการที่อยู่ระหว่างดำเนินการก่อหนี้ผูกพัน/ลงนามในสัญญา จำนวน 22 โครงการ

1. โครงการปรับปรุงซ่อมแซมถนนลูกรัง (กลบหลุมบ่อ) หมู่ที่ 1 – หมู่ที่ 14

2. โครงการสนับสนุนการดำเนินงานตามโครงการพัฒนางานสาธารณสุขมูลฐานในเขตองค์การบริหารส่วนตำบลให้แก่ อสม. หมู่ที่ 1 บ้านหนองโรง

3. โครงการสนับสนุนการดำเนิน งานตามโครงการพัฒนางานสาธารณสุขมูลฐานในเขตองค์การบริหารส่วนตำบลให้แก่ อสม. หมู่ที่ 2 บ้านหนองตาฉาว

4. โครงการสนับสนุนการดำเนิน งานตามโครงการพัฒนางานสาธารณสุขมูลฐานในเขตองค์การบริหารส่วนตำบลให้แก่ อสม. หมู่ที่ 3 บ้านเขากระปุก

5. โครงการสนับสนุนการดำเนิน งานตามโครงการพัฒนางานสาธารณสุขมูลฐานในเขตองค์การบริหารส่วนตำบลให้แก่ อสม. หมู่ที่ 4 บ้านบ่อประหัง

6. โครงการสนับสนุนการดำเนิน งานตามโครงการพัฒนางานสาธารณสุขมูลฐานในเขตองค์การบริหารส่วนตำบลให้แก่ อสม. หมู่ที่ 5 บ้านหนองคอไก่

7. โครงการสนับสนุนการดำเนินงานตามโครงการพัฒนางานสาธารณสุขมูลฐานในเขตองค์การบริหารส่วนตำบลให้แก่ อสม. หมู่ที่ 6 บ้านหนองเอื้อง

8.โครงการสนับสนุนการดำเนินงานตามโครงการพัฒนางานสาธารณสุขมูลฐานในเขตองค์การบริหารส่วนตำบลให้แก่ อสม. หมู่ที่ 7 บ้านหนองซอ

9. โครงการสนับสนุนการดำเนินงานตามโครงการพัฒนางานสาธารณสุขมูลฐานในเขตองค์การบริหารส่วนตำบลให้แก่ อสม. หมู่ที่ 8 บ้านหุบเฉลา

10. โครงการสนับสนุนการดำเนินงานตามโครงการพัฒนางานสาธารณสุขมูลฐานในเขตองค์การบริหารส่วนตำบลให้แก่ อสม. หมู่ที่ 9 บ้านโป่งเกตุ

11. โครงการสนับสนุนการดำเนินงานตามโครงการพัฒนางานสาธารณสุขมูลฐานในเขตองค์การบริหารส่วนตำบลให้แก่ อสม. หมู่ที่ 10 บ้านห้วยหินเพลิง

12. โครงการสนับสนุนการดำเนินงานตามโครงการพัฒนางานสาธารณสุขมูลฐานในเขตองค์การบริหารส่วนตำบลให้แก่ อสม. หมู่ที่ 11 บ้านโป่งเกตุบน

13.โครงการสนับสนุนการดำเนินงานตามโครงการพัฒนางานสาธารณสุขมูลฐานในเขตองค์การบริหารส่วนตำบลให้แก่ อสม. หมู่ที่ 12 บ้านหนองโรงล่าง

14. โครงการสนับสนุนการดำเนินงานตามโครงการพัฒนางานสาธารณสุขมูลฐานในเขตองค์การบริหารส่วนตำบลให้แก่ อสม. หมู่ที่ 13 บ้านเขาอ่างแก้ว

15. โครงการสนับสนุนการดำเนินงานตามโครงการพัฒนางานสาธารณสุขมูลฐานในเขตองค์การบริหารส่วนตำบลให้แก่ อสม. หมู่ที่ 14 บ้านผาน้ำหยด

16. โครงการช่วยเหลือผู้ประสบ สาธารณภัย

17. โครงการอบรมสัมมนาการบริหารงานของพนักงานส่วนตำบล ลูกจ้างประจำ พนักงานจ้าง ผู้บริหารและสมาชิกสภา อบต.

18. โครงการจัดซื้อจัดหาครุภัณฑ์ เพื่อเพิ่มประสิทธิภาพในการปฏิบัติงาน (สำนักปลัด อบต.)

19. โครงการจัดซื้อจัดหาครุภัณฑ์ เพื่อเพิ่มประสิทธิภาพในการปฏิบัติงาน (กองคลัง)

20. โครงการจัดซื้อจัดหาครุภัณฑ์ เพื่อเพิ่มประสิทธิภาพในการปฏิบัติงาน (กองช่าง)

21. โครงการจัดซื้อจัดหาครุภัณฑ์เพื่อเพิ่มประสิทธิภาพในการปฏิบัติงาน (กองศึกษา ศาสนาและวัฒนธรรม)

22. โครงการจัดเวทีประชาคมหมู่บ้าน/ตำบล ส่งเสริมการมีส่วนร่วมในการจัดทำแผนพัฒนาหมู่บ้าน และแผนพัฒนาท้องถิ่น

**ที่ประชุม** **- รับทราบ**

**ระเบียบวาระที่ ๔ ๔.๑ เรื่องพิจารณาร่างแผนพัฒนาท้องถิ่น๔ปี (พ.ศ.๒๕๖๑-๒๕๖๔) (เพิ่มเติม ฉบับที่ ๑)**

**ประธานสภา อบต.เขากระปุก** - ขอเชิญผู้บริหารหรือตัวแทนชี้แจงร่างแผนพัฒนา ๔ ปี (พ.ศ.๒๕๖๑-๒๕๖๔)(เพิ่มเติมฉบับที่ ๑) ให้ที่ประชุมสภา อบต. ได้พิจารณา

**นายก อบต.เขากระปุก** **-** ตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 แก้ไขเพิ่มเติม (ฉบับที่ 2) พ.ศ. 2559 ข้อ ๒๒ เพื่อประโยชน์ของประชาชน องค์กรปกครองส่วนท้องถิ่นอาจเพิ่มเติมหรือเปลี่ยนแปลงแผนพัฒนาท้องถิ่นสี่ปีได้ โดยให้ดำเนินการตามขั้นตอน ดังนี้

(๑) คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลงพร้อมเหตุผลและความจำเป็นเสนอคณะกรรมการพัฒนาท้องถิ่น

(๒) คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลงเพื่อเสนอผู้บริหารท้องถิ่น

(๓) ผู้บริหารท้องถิ่นพิจารณาอนุมัติร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลงและประกาศใช้แผนพัฒนาท้องถิ่นสี่ปีที่เพิ่มเติมหรือเปลี่ยนแปลง

เพื่อให้เป็นไปตามกฎหมายว่าด้วยสภาตำบลและองค์การบริหารส่วนตำบล สำหรับองค์การบริหารส่วนตำบลให้ผู้บริหารท้องถิ่นเสนอร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลงต่อสภาองค์การบริหารส่วนตำบลเพื่อให้ความเห็นชอบก่อนแล้วผู้บริหารท้องถิ่นจึงพิจารณาอนุมัติและประกาศใช้ต่อไป”

สำหรับแผนพัฒนาท้องถิ่น ๔ ปี (พ.ศ.๒๕๖๑-๒๕๖๔) (เพิ่มเติม ฉบับที่ ๑)ขององค์การบริหารส่วนตำบลเขากระปุกที่ผู้บริหารอบต. ได้นำเสนอให้สภาได้พิจารณาในวันนี้ ซึ่งได้ผ่านการดำเนินการตามขั้นตอนตามระเบียบที่เกี่ยวข้องแล้ว ดังนี้

-คณะกรรมการพัฒนาองค์การบริหารส่วนตำบลเขากระปุก ได้ดำเนินการจัดประชุมประชาคมหมู่บ้าน ในระหว่างวันที่ ๒๓ กุมภาพันธ์ – ๙ มีนาคม ๒๕๖๐ และนำปัญหาความต้องการที่ได้จากการจัดประชุมประชาคมมาเป็นข้อมูลในการจัดทำแผนพัฒนาท้องถิ่น ๔ ปี (พ.ศ.๒๕๖๑-๒๕๖๔)(เพิ่มเติม ฉบับที่ ๑)

-คณะกรรมการสนับสนุนการจัดทำแผนพัฒนาฯ ได้รวบรวมแนวทางและข้อมูลนำมาวิเคราะห์เพื่อจัดทำร่างแผนพัฒนาท้องถิ่น๔ ปี (พ.ศ.๒๕๖๑-๒๕๖๔) (เพิ่มเติม ฉบับที่ ๑) เมื่อวันที่ ๗เมษายน ๒๕๖๐เพื่อเสนอคณะกรรมการพัฒนาองค์การบริหารส่วนตำบลเขากระปุก

- คณะกรรมการพัฒนาองค์การบริหารส่วนตำบลเขากระปุก พิจารณาให้ความเห็นชอบ ร่างแผนพัฒนาท้องถิ่น๔ ปี (พ.ศ.๒๕๖๑-๒๕๖๔) (เพิ่มเติม ฉบับที่ ๑)เมื่อวันที่ ๑๑เมษายน ๒๕๖๐

-คณะกรรมการพัฒนาองค์การบริหารส่วนตำบลเขากระปุกได้เสนอร่างแผนให้ผู้บริหารท้องถิ่นนำเสนอร่างแผนพัฒนาท้องถิ่น ๔ ปี (พ.ศ.๒๕๖๑-๒๕๖๔) (เพิ่มเติม ฉบับที่ ๑)ต่อสภาองค์การบริหารส่วนตำบลเขากระปุก เพื่อพิจารณาต่อไป

โดยร่างแผนพัฒนาท้องถิ่น ๔ ปี (พ.ศ.๒๕๖๑-๒๕๖๔)(เพิ่มเติม ฉบับที่ ๑) ขององค์การบริหารส่วนตำบลเขากระปุก ประกอบไปด้วยบัญชีสรุปโครงการพัฒนา และรายละเอียดโครงการพัฒนา (แบบ ผ.๐๑) บัญชีครุภัณฑ์ (แบบ ผ.๐๘) รายละเอียดโครงการพัฒนา (แบบ ผ.๐๓)

จึงขอเสนอให้ที่ประชุมสภาอบต.ได้พิจารณา รายละเอียดปรากฏตามเอกสารร่างแผนพัฒนาที่ได้ส่งให้ทุกท่านได้ศึกษาแล้ว

**ประธานสภา อบต.เขากระปุก** - ให้เวลาสมาชิกสภา อบต. ๑๐ นาทีในการตรวจสอบรายละเอียดของร่างแผนพัฒนาท้องถิ่น ๔ ปี (พ.ศ.๒๕๖๑-๒๕๖๔)(เพิ่มเติม ฉบับที่ ๑)

**ประธานสภา อบต.เขากระปุก** - มีท่านใดจะแก้ไขร่างแผนพัฒนาท้องถิ่น ๔ ปี (พ.ศ.๒๕๖๑-๒๕๖๔)(เพิ่มเติม ฉบับที่ ๑) หรือไม่

**ประธานสภา อบต.เขากระปุก - เมื่อไม่มีท่านใดมีข้อเสนอเพิ่มเติม ผมขอมติที่ประชุมว่าเห็นชอบร่างแผนพัฒนาท้องถิ่น ๔ ปี (พ.ศ.๒๕๖๑-๒๕๖๔)(เพิ่มเติม ฉบับที่ ๑)หรือไม่**

**มติที่ประชุม - เห็นชอบ จำนวน ๒๓ เสียง**

 **- ไม่เห็นชอบ ไม่มี**

 **- งดออกเสียง จำนวน ๑ เสียง**

**๔.๒ เรื่องพิจารณาขอรับความเห็นชอบในการขอใช้พื้นที่ภายในเขตป่าสงวนแห่งชาติป่าเขาถ้ำเสือ และป่าเขาโป่งแย้ เพื่อก่อสร้างระบบโครงข่ายไฟฟ้า**

**ประธานสภา อบต.เขากระปุก** - ขอเชิญผู้แทนจากการไฟฟ้าฝ่ายผลิตแห่งประเทศไทย(กฟผ.) ชี้แจงรายละเอียด ให้ที่ประชุมสภา อบต. ได้พิจารณาต่อไป

**นายสุรศักดิ์ นามทอง** - ด้วยการไฟฟ้าฝ่ายผลิตแห่งประเทศไทย (กฟผ.) มีโครงการก่อสร้างระบบโครงข่าย**(นิติกร ๕ กฟผ.)** ไฟฟ้า ๕๐๐ กิโลโวลต์ จอมบึง–บางสะพาน ๒ เป็นระยะทางประมาณ ๒๘๐ กิโลเมตร

โดยกำหนดเขตความปลอดภัยเพื่อการส่งพลังงานของระบบโครงข่ายไฟฟ้า มีขนาดความกว้างจากแนวศูนย์กลางของเสาสายส่งไฟฟ้าด้านละ ๓๐ เมตร (รวมทั้งสองด้าน ๖๐ เมตร) ทั้งนี้เพื่อรองรับการเชื่อมต่อระบบส่งไฟฟ้าจากภาคกลาง ภาคตะวันตก และภาคใต้ ในระยะยาว เพื่อให้ระบบไฟฟ้ามีความสามารถส่งกำลังไฟฟ้าจากภาคกลางไปยังภาคใต้ได้เพิ่มมากขึ้น โดยโครงการระบบโครงข่ายไฟฟ้าดังกล่าวได้ถูกบรรจุอยู่ในโครงการปรับปรุงระบบส่งไฟฟ้าบริเวณภาคตะวันตกและภาคใต้ เพื่อเสริมสร้างความมั่นคงระบบไฟฟ้า ซึ่งคณะรักษาความสงบแห่งชาติได้ให้ความเห็นชอบแล้วเมื่อวันที่ ๑๙ สิงหาคม ๒๕๕๗

 จากการตรวจสอบพบว่า บริเวณเขตระบบโครงข่ายไฟฟ้าดังกล่าวบางช่วงในท้องที่ตำบลเขากระปุก อำเภอท่ายาง จังหวัดเพชรบุรี ได้พาดผ่านพื้นที่ในเขตป่าสงวนแห่งชาติ ป่าเขาถ้ำเสือ และป่าเขาโป่งแย้ ซึ่งอยู่ในความดูแลและรับผิดชอบของกรมป่าไม้

 ในการนี้ การไฟฟ้าฝ่ายผลิตแห่งประเทศไทย จึงมีความจำเป็นที่ต้องใช้พื้นที่ในเขตป่าสงวนแห่งชาติดังกล่าว ซึ่งอยู่ในเขตปกครองขององค์การบริหารส่วนตำบลเขากระปุก เพื่อดำเนินการตามโครงการของ กฟผ. เพื่อให้เป็นไปตามระเบียบกรมป่าไม้ ว่าด้วยการกำหนดหลักเกณฑ์ วิธีการและเงื่อนไขในการใช้พื้นที่ เป็นสถานที่ปฏิบัติงาน หรือเพื่อประโยชน์อย่างอื่นของส่วนราชการ หรือองค์การของรัฐ ภายในเขตป่าสงวนแห่งชาติ พ.ศ.๒๕๔๘ซึ่งกำหนดให้ผู้ขออนุญาตต้องได้รับความเห็นชอบจากองค์การบริหารส่วนตำบลที่เขตป่าสงวนแห่งชาตินั้นตั้งอยู่ จึงขอความอนุเคราะห์องค์การบริหารส่วนตำบลเขากระปุก ได้โปรดพิจารณาในการขอใช้พื้นที่ภายใยเขตป่าสงวนแห่งชาติดังกล่าว เพื่อให้ กฟผ. ได้ใช้เป็นเอกสารและหลักฐานประกอบการยื่นคำขออนุญาตใช้พื้นที่ต่อกรมป่าไม้ต่อไป

**ประธานสภา อบต.เขากระปุก** - ขอให้สมาชิกสภา อบต. และผู้เข้าร่วมประชุมทุกท่านพิจารณา หากมีข้อเสนอแนะหรือซักถามในเรื่องใด ขอเชิญครับ

**ประธานสภา อบต.เขากระปุก** **- เมื่อไม่มีท่านใดมีข้อเสนอ ผมขอมติที่ประชุมว่าเห็นชอบในการขอใช้พื้นที่ภายในเขตป่าสงวนแห่งชาติป่าเขาถ้ำเสือ และป่าเขาโป่งแย้ เพื่อก่อสร้างระบบโครงข่ายไฟฟ้า ของการไฟฟ้าฝ่ายผลิตแห่งประเทศไทย(กฟผ.) หรือไม่**

**มติที่ประชุม - เห็นชอบ จำนวน ๒๓ เสียง**

 **- ไม่เห็นชอบ ไม่มี**

 **- งดออกเสียง จำนวน ๑ เสียง**

**ระเบียบวาระที่ ๕ เรื่องอื่น ๆ**

**ประธานสภา อบต.เขากระปุก** - ขอเชิญสมาชิกสภา อบต. และผู้เข้าร่วมประชุมทุกท่าน หากมีข้อเสนอแนะหรือซักถามในเรื่องใด ขอเชิญครับ

**นายประเสริฐ เต็มดี -** ขอสอบถามความคืบหน้าการการดำเนินการโครงการก่อสร้างบล็อกคอนเวริส์

**สมาชิกสภา อบต.หมู่ที่๑๔** ซอย ๔ หมู่ที่ ๑๔ บ้านผาน้ำหยด ว่าปัจจุบันดำเนินการอยู่ในขั้นตอนใด

**นายณฐพล น้อยสำราญ -** ขอชี้แจงว่าการดำเนินการโครงการก่อสร้างบล็อกคอนเวริส์ซอย ๔ หมู่ที่ ๑๔

**รองนายก อบต,เขากระปุก** บ้านผาน้ำหยด อยู่ระหว่างแจ้งให้ผู้รับจ้างมาดูสถานที่ และจะเรียกให้มาทำสัญญาจ้างต่อไป

**นายสุรพงษ์ปานรอด -** ขอแจ้งเรื่องการดำเนินโครงการฉีดวัคซีนป้องกันโรคพิษสุนัขบ้า ซึ่งขณะนี้ได้ดำเนิน

**นักพัฒนาชุมชนปฏิบัติการ** สำรวจข้อมูลสุนัขและแมวในตำบล และจะได้ดำเนินการจัดหาอาสาสมัครปศุสัตว์ มาอบรมให้ความรู้ในการฉีดวัคซีนป้องกันโรคพิษสุนัขบ้า จึงขอความร่วมมือสมาชิกสภา อบต.ทุกท่านได้ประสานส่งข้อมูลผู้เข้ารับการอบรมให้กับ อบต.เพื่อจะได้กำหนดวันอบรมต่อไป

ประธานฯ กล่าวปิดการประชุม เวลา ๑๔.๐๐ น.

ผู้บันทึกรายงานการประชุม

 (นายอนวัช พลอยบุศย์)

เลขานุการสภาองค์การบริหารส่วนตำบลเขากระปุก

......................................................................................................................................................................................

คณะกรรมการตรวจรายงานการประชุมได้รับรายงานการประชุม เมื่อวันที่ ๗ สิงหาคม ๒๕๖๐

 ผู้ตรวจรายงานการประชุม ผู้ตรวจรายงานการประชุม ผู้ตรวจรายงานการประชุม

 (นายประดับ วัสสุวรรณ) (นายบุญธรรม ทองรอด) (นายสุดใจ กฐินเทศ)

กรรมการตรวจรายงานการประชุม กรรมการตรวจรายงานการประชุม กรรมการตรวจรายงานการประชุม

…………………………………………………………………………………………………………………………………………………………………..

ที่ประชุมสภาสมัยสามัญประจำปี พ.ศ.๒๕๖๐ สมัยที่ ๓ ครั้งที่ ๑/๑๒๖๐

ได้รับรายงานการประชุม ซึ่งที่ประชุม มีมติรับรองรายงานการประชุม จำนวน เสียง

ผู้รับรองรายงานการประชุม

(นายโอภาส เพ็งอุดม)

 ประธานสภาองค์การบริหารส่วนตำบลเขากระปุก